Coordenadas: 42°54′29″N 8°21′59″O﻿ / ﻿42.9081397, -8.3664491

O **CPI Camiño de Santiago** é un centro de ensino situado na localidade do Pedrouzo, no concello do Pino, no barrio de Reboredo.

Ao tratarse dun centro público integrado nel pode cursarse educación infantil, educación primaria e educación secundaria. O ciclo de educación infantil contra cunha única liña nos tres niveis: 3 anos, 4 anos e 5 anos. Dispón dun pequeno pavillón de deportes para o alumnado no que se practica o fútbol sala, baloncesto e balonmán.

Ao seu carón pasa o Camiño Francés a Santiago e hai instaladas algunhas das infraestruturas de maior relevo do concello, como son o Centro médico de Arca (2007), o Centro Sociocultural Luís Seoane (2007), o Campo de fútbol de Reboredo e o Pavillón municipal de Reboredo.

Historia
--------

O edificio no que se atopa o CPI Camiño de Santiago foi construído en 1975 sobre unha superficie de 10.710 m², segundo o catastro. As obras foron costeadas polo Ministerio de Eduación e Ciencia como centro de Educación Xeral Básica e dotada de dezaseis unidades mixtas para albergar un total de seiscentos alumnos, ascendendo o orzamento a uns trinta millóns de pesetas (pouco máis de 180.000 euros).

En 1999 sufriu unhas grandes reformas derivadas da súa necesidade de adaptación á ESO. Dispoñía nese momento das súas unidades de infantil, doce de primaria e oito de secundaria, sendo o orzamento da ampliación do centro de máis de 143 millóns de pesetas (pouco máis de 859.000 euros). As obras provocaron un certo atraso no curso escolar de 1999-2000.

En 2014 a Xunta propuxo reducir o número de profesores do centro, o que produciu unha forte contestación no municipio. Outra das reivindicacións destacadas sobre o centro foi a reclamación feita en 2016 de dotalo cun ximnasio propio, para evitar usar o municipal que está ao seu carón. Pouco despois deu comezo o estudo para arranxar as cubertas do centro e o chan do patio cuberto, así como a construción dun almacén e en 2017 dotouse de calefacción propia ao polideportivo de Reboredo, que deste xeito pasou a ser definitivamente o ximnasio do CPI, cun investimento duns 135 mil euros.

Arte urbana
-----------

Nas paredes dos muros leste e suroeste desenvolvéronse unhas intervencións de arte urbana. A primeira delas tivo lugar no ano 2018 no muro suroeste e foi executada por un colectivo do que formaron parte Mutante Creativo, Lidia Cao e Azor.

En outubro de 2019, o debuxante Brais Rodríguez deseñou a intervención do muro leste. Na súa execución participaron alumnos de 4º da ESO do centro escolar. No mural atópanse motivos relacionados co concello, como o Camiño de Santiago, que pasa ao carón do muro, a Festa do Galo Piñeiro, a Feira Cabalar, as propias actividades escolares e unha benvida aos visitantes da vila.

Galería de imaxes
-----------------

* Intervención de Mutante Creativo e outros no CPI Camiño de SantiagoIntervención de Mutante Creativo e outros no CPI Camiño de Santiago
* Muro leste do CPI Camiño de Santiago, na rúa do PeregrinoMuro leste do CPI Camiño de Santiago, na rúa do Peregrino
* Mural completo deseñado por Brais RodríguezMural completo deseñado por Brais Rodríguez
* Detalle da intervención de Brais Rodríguez no CPI Camiño de Santiago: galo piñeiroDetalle da intervención de Brais Rodríguez no CPI Camiño de Santiago: galo piñeiro
* Detalle da intervención de Brais Rodríguez no CPI Camiño de Santiago: o CamiñoDetalle da intervención de Brais Rodríguez no CPI Camiño de Santiago: o Camiño

Notas
-----

1. ↑  "Enquisa sobre Infraestutura e Equipamentos Locais (EIEL). O Pino (15066). 38.- Tipo de deportes nas instalacións" (PDF). *Deputación da Coruña*. 2017. Consultado o 23-8-2020.
2. ↑  "Referencia catastral 2010212NH5511S0001DF". *Sede Electrónica del Catastro* (en castelán). Consultado o 31-8-2020.
3. ↑  "El ayuntamiento de El Pino tendrá nueva casa consistorial". *El Pueblo Gallego* (en castelán) (Vigo). 6-11-1975. p. 17.
4. ↑  Dasilva, Manuel G. (22-7-1999). "Educación reforma el colegio de O Pino para adaptarlo a los requisitos de la ESO". *La Voz de Galicia* (en castelán) (Santiago). p. 52.
5. ↑  "Educación asume «cierto retraso» en el inicio de las clases en O Pino". *La Voz de Galicia* (en castelán) (Santiago). 11-9-1999. p. 47.
6. ↑  Araújo, Emma (4-7-2014). "Aumentan las movilizaciones en O Pino para no perder profesorado" (PDF). *La Voz de Galicia* (en castelán) (Santiago). p. L7. Arquivado dende o orixinal (PDF) o 16-02-2021. Consultado o 30-08-2020.
7. ↑  "O Psoe de O Pino reclama un ximnasio para o CPI Camiño de Santiago". *Lindeiros. O xornal da bisbarra de Compostela* (Santiago). 26-11-2016. Arquivado dende o orixinal o 07-09-2020. Consultado o 30-08-2020.
8. ↑  "Obras de mellora no CPI Camiño de Santiago". *Faísca. Revista de información municipal* (8): 7. 2016.
9. ↑  "Calefacción e tellado para o polideportivo". *Faísca. Revista de información municipal* (9): 15. 2017.
10. ↑  "El alumnado del CPI Camiño de Santiago crea un gran mural". *La Voz de Galicia* (en castelán) (Santiago de Compostela). 3-10-2019. Consultado o 17-8-2020.
11. ↑  "O Pino se rinde a la cultura urbana". *El Correo Gallego* (en castelán) (Santiago). 4-10-2019. Consultado o 17-8-2020.

Véxase tamén
------------

### Ligazóns externas

* Web do centro
* Pequerrechos de Bea, blog do ciclo de educación infantil